PMIndiaData/PMIndiaSum huggingface dataset:
আখ চাষীদের সঙ্গে প্রধানমন্ত্রীর আলাপচারিতা

প্রধানমন্ত্রী শ্রী নরেন্দ্র মোদী নতুন দিল্লীর লোক কল্যাণ মার্গে ১৪০ জন আখ চাষীর সঙ্গে তাদের সুবিধে অসুবিধের ব্যাপারে আলাপ-আলোচনা করেন।এই চাষীরা উত্তরপ্রদেশ, উত্তরাখন্ড, পাঞ্জাব, মহারাষ্ট্র ও কর্ণাটকের বিভিন্ন জায়গা থেকে নতুন দিল্লীতে আসেন। মন্ত্রিসভার আগামী বৈঠকে চলতি খরিফ মরশুমের ন্যূনতম সহায়ক মূল্য উৎপাদন ব্যয়ের ১৫০% ধার্য করায় অনুমোদন দেওয়া হতে পারে বলে প্রধানমন্ত্রী ঘোষণা করেন। এর ফলে চাষীদের আয় উল্লেখযোগ্যভাবে বৃদ্ধি পাবে। তিনি এও জানান যে আগামী দু সপ্তাহের মধ্যে এই বছরের (২০১৮-১৯) আখের মরশুমের জন্য আখের যথাযথ ও লাভজনক মূল্য ঘোষণা করা হবে। এই বছরের মূল্য গত অর্থবর্ষের তুলনায় বেশি হবে বলে শ্রী মোদী জানান। আখ থেকে উপার্জিত অর্থ ব্যয়ের চেয়ে ৯.৫ শতাংশ বেশি হলে চাষীদের উৎসাহভাতাও দেওয়া হবে। আখ চাষীদের বকেয়া মেটাতে গৃহীত সিদ্ধান্তগুলির বিষয়েও প্রধানমন্ত্রী চাষীদের জানান। নয়া নীতি প্রনয়ণের ফলে গত সাত থেকে দশ দিনের মধ্যে ৪০০০ কোটি টাকারও বেশি বকেয়া অর্থ চাষীদের দেওয়া হয়েছে বলে প্রধানমন্ত্রী জানান। শ্রী মোদী চাষীদের আশ্বস্ত করে বলেন যে আখ চাষের বকেয়া মেটাতে কার্যকরী পদক্ষেপ গ্রহণ করতে রাজ্য সরকারগুলিকে অনুরোধ জানানো হয়েছে। প্রধানমন্ত্রী, চাষীদের স্প্রিং কলার ও ড্রিপ সেচের মত আধুনিক চাষের পদ্ধতি অবলম্বন এবং সোলার পাম্প ব্যবহারের পরামর্শ দেন। চাষের জমিতে বিদ্যুতের উৎস এবং বাড়তি রোজগারের জন্যও সোলার প্যানেল বসানোরও উপদেশ দেন তিনি। ফসলের গুনমান বাড়ানোর ওপরও তিনি জোর দেন। ফসল ফলনের পরে পড়ে থাকা বর্জ্যের যথাযথ ব্যবহার করে তা থেকে সার ও পরিপোষক তৈরীর মাধ্যমে বাড়তি রোগারের উৎস হিসেবে ব্যবহারের আহ্বান জানান। ২০২২-এর মধ্যে রাসায়নিক সার ব্যবহারের পরিমাণ ১০ শতাংশ পর্যন্ত কমানোর পরামর্শ দেন শ্রী মোদী। প্রধানমন্ত্রী কর্পোরেট সংস্হাগুলির সঙ্গে তাঁর সাম্প্রতিক আলাপচারিতার বিষয়ে চাষীদের জানান। চাষীদের রোজগার বাড়াতে ফসলের গুনমান, বৃদ্ধি, ওয়েরহাউস ও গুদামের ব্যবস্হাপনা, উচ্চমানের বীজের ও বাজারের সঙ্গে যোগাযোগ স্হাপনের ক্ষেত্রে বেসরকারী সংস্হাগুলিকে আরো বেশী করে বিনিয়োগের জন্য তিনি আহ্বান জানান। প্রধানমন্ত্রী আরও স্মরণ করিয়ে দেন যে আখ চাষীদের ২১ হাজার কোটি টাকারও বেশী আর্থিক বোঝা লাঘব করতে ইতিপূর্বে ২০১৪-১৫ ও ২০১৫-১৬-তেও কেন্দ্রীয় সরকার হস্তক্ষেপ করেছে। চিনিকলগুলির মাধ্যমে চাষীদের এই অর্থ প্রদানের বিষয়টি সুনিশ্চিত করা হয়েছিল। চাষীরা প্রধানমন্ত্রীকে ধন্যবাদ জানান এবং সাম্প্রতিক অতীতে কেন্দ্রীয় সরকারের গৃহীত পদক্ষেপগুলির প্রশংসা করেন। তার মধ্যে রয়েছে চিনির আমদানি শুল্ক ৫০ শতাংশ থেকে বাড়িয়ে ১০০ শতাংশ করা এবং ভালো কাজের জন্য মোট ১৫৪০ কোটি টাকার অনুদান প্রদান করে চিনিকলগুলি ক্যুইন্টাল প্রতি ৫.৫০ টাকা করে চাষীদের দিয়েছে। কৃষকরা উল্লেখ করেন যে তাদের পারিশ্রমিক দেওয়ার জন্য ৩০ লক্ষ মেট্রিক টন অতিরিক্ত ফসলের ওপর মোট ১১৭৫ কোটি টাকার কর মুকুবের বিষয়ে কেন্দ্রীয় সরকার মধ্যস্হতা করে। যে চিনি শিল্পে দীর্ঘমেয়াদী স্হিতিশীলতা বজায় রাখতে পেট্রোলে ১০ শতাংশ ইথানোল মেশানোর ক্ষেত্রে সরকারের উদ্যোগের বিষয়ে প্রধানমন্ত্রী তাদের জানান। /…
কেন্দ্রীয় মন্ত্রিসভা অন্ধ্রপ্রদেশ, ছত্তিশগড়, ঝাড়খন্ড, মহারাষ্ট্র ও ওডিশা – এই ৫টি রাজ্যে উন্নয়নে আগ্রহী পরিষেবাহীন গ্রামগুলিতে মোবাইল পরিষেবা প্রদানে ইউএসওএফ কর্মসূচি রূপায়ণের প্রস্তাব অনুমোদন করেছে

নয়াদিল্লি, ১৭ নভেম্বর, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা অন্ধ্রপ্রদেশ, ছত্তিশগড়, ঝাড়খন্ড, মহারাষ্ট্র ও ওডিশা – এই ৫টি রাজ্যে উন্নয়নে আগ্রহী পরিষেবাহীন গ্রামগুলিতে মোবাইল পরিষেবা প্রদানে ইউএসওএফ কর্মসূচি রূপায়ণের প্রস্তাব অনুমোদন করেছে। এই ৫টি রাজ্যে উন্নয়নে আগ্রহী ৪৪টি জেলার ৭,২৮৭টি পরিষেবাহীন গ্রামে ৪জি মোবাইল পরিষেবা চালু করতে ৫ বছরে আনুমানিক প্রায় ৬,৪৬৬ কোটি টাকা খরচ হবে। ইউনিভার্সাল সার্ভিস অব্লিগেশন ফান্ড (ইউএসওএফ) থেকে কর্মসূচি রূপায়ণ খাতে তহবিল যোগান দেওয়া হবে। চুক্তি স্বাক্ষরের পর ১৮ মাসের মধ্যে কর্মসূচির কাজ শেষ হবে। আগামী ২৩ নভেম্বরের মধ্যে চুক্তি স্বাক্ষর প্রক্রিয়া সম্পন্ন হবে। বর্তমান ইউনিভার্সাল সার্ভিস অব্লিগেশন ফান্ড সংক্রান্ত নীতি-নির্দেশিকা অনুসরণ করে উদার প্রতিযোগিতামূলক দরপত্র আহ্বান প্রক্রিয়ার মাধ্যমে চিহ্নিত পরিষেবাহীন গ্রামগুলিতে ৪জি মোবাইল পরিষেবা দেওয়ার জন্য বরাত দেওয়া হবে। মন্ত্রিসভার এই সিদ্ধান্তের ফলে ৫টি রাজ্যের উন্নয়নে আগ্রহী জেলার প্রত্যন্ত ও দুরুহ এলাকাগুলিতে মোবাইল পরিষেবা চালু হলে ডিজিটাল যোগাযোগ ব্যবস্থার প্রসার ঘটবে, পঠন-পাঠনে সুবিধা হবে, তথ্য ও জ্ঞানের আদান-প্রদান বাড়বে, দক্ষতার মানোন্নয়ন হবে। এমনকি, বিপর্যয় ব্যবস্থাপনা, ই-প্রশাসন, ই-বাণিজ্যের প্রসার ঘটবে। অন্যদিকে, কর্মসংস্থানের সুযোগ সৃষ্টির পাশাপাশি, ডিজিটাল ভারত গড়ে তোলার স্বপ্ন পূরণে সহায়ক হবে। আত্মনির্ভর ভারত গঠনের উদ্দেশ্য পূরণে এবং দেশীয় উৎপাদন বাড়াতেও এই কর্মসূচি বড় ভূমিকা নেবে।
প্রধানমন্ত্রী আগামীকাল, ২৯ সেপ্টেম্বর নতুন দিল্লিতে পুনর্জাগরণের জন্য শিক্ষা ক্ষেত্রে নেতৃত্ব বিষয়ে একটি সম্মেলনের উদ্বোধন করবেন

প্রধানমন্ত্রী শ্রী নরেন্দ্র মোদী আগামীকাল ২৯শে সেপ্টেম্বর নতুন দিল্লির বিজ্ঞান ভবনে পুনর্জাগরণের জন্য শিক্ষা ক্ষেত্রে নেতৃত্ব প্রদান বিষয়ে একটি সম্মেলনের উদ্বোধন করবেন। এতে সারা দেশের ৩৫০টিরও বেশি বিশ্ববিদ্যালয়ের উপাচার্য/অধিকর্তারা অংশগ্রহণ করবেন। ইউজিসি, এআইসিটিই, আইসিএসএসআর, আইজিএনসিএ, আইজিএনওইউ, জেএনইউ এবং এসজিটি বিশ্ববিদ্যালয় যৌথভাবে এই সম্মেলনের আয়োজন করেছে। এই সম্মেলনের মূল সুর হিসাবে ভারতীয় শিক্ষা ব্যবস্থার ভবিষ্যৎ চ্যালেঞ্জ মোকাবিলা এবং অ্যাকাডেমিক পর্যায়ে ফলাফল ও শিক্ষা ক্ষেত্রে নিয়ন্ত্রণ বিষয়ে খোলনলচে বদলে ফেলার একটি পরিকল্পনা প্রণয়নের কথা ভাবা হয়েছে। মাননীয় প্রধানমন্ত্রী সকাল ১০টা ৩০ মিনিটে এই সম্মেলন উদ্বোধন করার পর ৮টি মূল বিষয়ে পৃথকভাবে অধিবেশন বসবে। এগুলি হ’ল :- ১) শিক্ষার্থী-কেন্দ্রিক শিক্ষা ব্যবস্থায় শিক্ষার মানোন্নয়ন – প্রয়োজন মাফিক শিক্ষার জন্য কৃত্রিম মেধার ব্যবহার। ২) কাজের অনুসন্ধান থেকে কাজের সৃষ্টি – উদ্ভাবন ও ঔদ্যোগিক ক্ষেত্রের উন্নয়ন। ৩) গবেষণার মানোন্নয়ন – ভারতের প্রয়োজনের ওপর জোর। ৪) বিভিন্ন শিক্ষা প্রতিষ্ঠানের মধ্যে সমন্বয়সাধন – গ্রন্থাগার পরিষেবা ভাগ করে নেওয়া এবং জ্ঞান বিনিময়ের মতো অ্যাকাডেমিক ক্ষেত্রে অভিন্ন ভাণ্ডার বা পুল স্থাপন। ৫) সুসংহত ও অন্তর্ভুক্ত ক্যাম্পাস নির্মাণ – শিক্ষা প্রতিষ্ঠানের ক্যাম্পাসগুলির সঙ্গে ছাত্রদের মানসিক সংযোগ গড়ে তোলার মতো কাজের উদ্যোগ। ৬) অংশগ্রহণমূলক প্রশাসনিক আদর্শ – প্রশাসনিক প্রক্রিয়ায় ছাত্রছাত্রীদের অংশগ্রহণের সহায়তা। ৭) শিক্ষা প্রতিষ্ঠানগুলির জন্য শক্তিশালী আর্থিক মডেল গড়ে তোলা – সরকারি সহায়সম্পদের পাশাপাশি প্রাক্তন ছাত্রছাত্রী ও কর্পোরেট সংস্থার কাছ থেকে তহবিল সংগ্রহের ব্যবস্থা। ৮) মূল্যবোধ যুক্ত শিক্ষার ব্যবস্থাকে উৎসাহিত করতে শিক্ষায় সর্বজনীন মূল্যবোধ ও জীবনের দক্ষতাকে অন্তর্ভুক্ত করা। সম্মেলনের সমাপ্তি অধিবেশনে পৌরহিত্য করবেন মানবসম্পদ উন্নয়ন মন্ত্রী শ্রী প্রকাশ জাভড়েকর। এই অধিবেশনে সম্মেলনের ৮টি গোষ্ঠীর পক্ষ থেকে স্থির হওয়া কর্মপরিকল্পনা বিষয়ে বক্তব্য পেশ করা হবে। বর্ধিত অধিবেশনে এই বিষয়গুলি নিয়ে বিতর্ক হবে এবং এখান থেকেই দেশের উচ্চ শিক্ষা ক্ষেত্রের উন্নয়নের লক্ষ্যে একটি সামগ্রিক কর্মপরিকল্পনা উঠে আসবে বলে আশা করা হচ্ছে।
মাদকপাচার ও এ জাতীয় অন্যান্য রাসায়নিক উপাদানের চোরাচালান রোধে ভারত ও সৌদি আরবের মধ্যে স্বাক্ষরিত সমঝোতাপত্রে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও সৌদি আরবের মধ্যে মাদক ও এ জাতীয় অন্যান্য রাসায়নিক উপাদানের চোরাচালান রোধে স্বাক্ষরিত সমঝোতাপত্রে কর্মপরবর্তী অনুমোদন দেওয়া হয়েছে। এই সমঝোতাপত্র স্বাক্ষরের ফলে রাষ্ট্রসঙ্ঘের আন্তর্জাতিক মাদক নিয়ন্ত্রণ কনভেনশন অনুযায়ী, মাদক ও এ জাতীয় অন্যান্য রাসায়নিক উপাদানের চোরাচালান রোধে দুই দেশের মধ্যে সহযোগিতা আরও বৃদ্ধি পাবে। সমঝোতাপত্র অনুযায়ী, মাদকসামগ্রী উৎপাদকদের চিহ্নিতকরণ, তাদের সন্দেহজনক গতিবিধির ওপর নজর রাখা, চোরাচালানের সঙ্গে যুক্ত ব্যক্তিদের ওপর নজরদারি সংক্রান্ত প্রয়োজনীয় তথ্য আদানপ্রদানের সংস্থান রয়েছে। এছাড়াও, মাদক চোরাচালান সংক্রান্ত অভিযোগে গ্রেপ্তার হওয়া চোরাচালানকারীদের আর্থিক লেনদেনের খতিয়ান সংক্রান্ত বিভিন্ন তথ্য আদানপ্রদানও সম্ভব হবে। মাদক চোরাচালানের অভিযোগে গ্রেপ্তার উভয় দেশের নাগরিকদের বিভিন্ন তথ্য বিনিময়ের সংস্থান এই সমঝোতাপত্রে রয়েছে। এছাড়াও, অভিযুক্ত ব্যক্তি যাতে সংশ্লিষ্ট দেশের দূতাবাসের সহায়তা পেতে পারে সে বিষয়টিও সমঝোতাপত্রে উল্লেখ রয়েছে। এছাড়াও, সমঝোতাপত্র অনুযায়ী মাদকের রাসায়নিক বিশ্লেষণ সংক্রান্ত তথ্য আদানপ্রদান, অবৈধ গবেষণাগার এবং এ ধরনের গবেষণাগারের সঙ্গে যুক্ত প্রযুক্তির ব্যবহার সম্পর্কিত বিষয়ে দুই দেশের মধ্যে তথ্য আদানপ্রদান সম্ভব হবে।
থাইল্যান্ডের প্রধানমন্ত্রী অবসরপ্রাপ্ত জেনারেল প্রায়ুত চ্যান-ও-চার সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা

প্রধানমন্ত্রী শ্রী নরেন্দ্র মোদী আজ থাইল্যান্ডের প্রধানমন্ত্রী অবসরপ্রাপ্ত জেনারেল প্রায়ুত চ্যান-ও-চার সঙ্গে টেলিফোনে কথা বলেন। প্রধানমন্ত্রী আলোচনার সময় ২০১৯-এর নভেম্বরে ব্যাঙ্ককে আসিয়ান ও সেই সংক্রান্ত শীর্ষ সম্মেলনে যোগদান করার প্রসঙ্গ স্মরণ করেন। তিনি থাইল্যান্ডের রাজপরিবার ও সেদেশের জনগণকে তাঁর শুভেচ্ছা জানান। কোভিড-১৯ মহামারীর মোকাবিলায় উভয় নেতাই তাঁদের দেশে গৃহীত পদক্ষেপ নিয়ে তথ্য বিনিময় করেন। এই মহামারীর মোকাবিলায় আঞ্চলিক ও আন্তর্জাতিক সহযোগিতার গুরুত্বের বিষয়টি প্রধানমন্ত্রী উল্লেখ করেন। থাইল্যান্ডে ওষুধের চাহিদা পূরণে শ্রী মোদী ভারতের পক্ষ থেকে থাইল্যান্ডের প্রধানমন্ত্রীকে সবরকম সহযোগিতার আশ্বাস দিয়েছেন। দুই দেশের মধ্যে গবেষক, বিজ্ঞানী ও উদ্ভাবকদের মধ্যে আরো সমন্বয়ের বিষয়ে উভয় প্রধানমন্ত্রী সহমত পোষণ করেন। ভারতের নাগরিকরা থাইল্যান্ডে এবং থাইল্যান্ডের নাগরিকরা ভারতে যে সুযোগ সুবিধে পাচ্ছেন, উভয় নেতাই তাতে সন্তোষ প্রকাশ করেন এবং এই সহযোগিতা বজায় রাখার বিষয়ে অঙ্গীকারবদ্ধ হন। ভারতের বর্ধিত প্রতিবেশী হিসেবে থাইল্যান্ড শুধু সামুদ্রিক বাণিজ্যের অংশীদারই নয় প্রাচীন কাল থেকে দুই দেশের মধ্যে জাতিগত ও সাংস্কৃতিক যোগাযোগও রয়েছে।
কেন্দ্রীয় মন্ত্রিসভা ডব্লুআইপিও কপিরাইট এবং ডব্লুআইপিও পারফরমেন্স অ্যান্ড ফোনোগ্রামস্‌ চুক্তির প্রস্তাব অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে শিল্পনীতি ও বিকাশ দপ্তরের জমা দেওয়া ডব্লুআইপিও কপিরাইট চুক্তি তথা ডব্লুআইপিও পারফরমার্স অ্যান্ড ফোনোগ্রামস্‌ চুক্তির প্রস্তাবটি অনুমোদিত হয়েছে। মন্ত্রিসভার এই সিদ্ধান্তের ফলে ইন্টারনেট ও ডিজিটাল পরিষেবার ক্ষেত্রেও কপিরাইটের পরিধি সম্প্রসারিত হবে। জাতীয় মেধাসত্ত্ব সম্পত্তি অধিকার নীতিতে উল্লিখিত উদ্দেশ্যগুলি পূরণের ক্ষেত্রে সরকারের এই অনুমোদন এক গুরুত্বপূর্ণ পদক্ষেপ। এই নীতির উদ্দেশ্য হ’ল বাণিজ্যিকীকরণের মাধ্যমে মেধাসত্ত্ব সম্পত্তি অধিকারের মূল্য নির্ধারণ করা। সেই সঙ্গে, ইন্টারনেট ও মোবাইল পরিষেবার মাধ্যমে ই-বাণিজ্যের সুযোগ-সুবিধা সম্বন্ধে ইপিআর মালিকদের দিশা-নির্দেশ ও সহায়তা প্রদান করা। কপিরাইট শিল্পের চাহিদা পূরণে এই চুক্তিগুলি ভারতকে সাহায্য করবে। সৃজনশীল মেধাসত্ত্বাধিকারীরাও তাঁদের শ্রমের সুফল পাবেন। দেশীয় মেধাসত্ত্বাধিকারী আন্তর্জাতিক ক্ষেত্রে তাঁদের মেধার সুরক্ষা পাবেন। ডিজিটাল পরিষেবা ক্ষেত্রে সৃজনশীল কাজকর্ম বন্টনে এবং বিনিয়োগের সঙ্গে সঙ্গেই মুনাফা অর্জনে এই চুক্তিগুলি সাহায্য করবে। এমনকি, ব্যবসার বৃদ্ধির পাশাপাশি এক প্রগতিশীল অর্থ ব্যবস্থার বিকাশে অবদান যোগানোর ক্ষেত্রেও এই চুক্তিগুলি গুরুত্বপূর্ণ ভূমিকা পালন করবে।
নেপালের প্রধানমন্ত্রী শ্রী সুশীল কৈরালার সঙ্গে প্রধানমন্ত্রী কথা বললেন

প্রধানমন্ত্রী শ্রী নরেন্দ্র মোদী আজ টেলিফোনে নেপালের প্রধানমন্ত্রী শ্রী সুশীল কৈরালার সঙ্গে কথা বলেন। নেপালে হিংসাত্মক ঘটনায় প্রাণহানির জন্য প্রধানমন্ত্রী শ্রী মোদী দু:খপ্রকাশ করেন এবং নিহতদের পরিবারবর্গ ও নেপালের জনগণের প্রতি শোক প্রকাশ করেন।প্রধানমন্ত্রী শ্রী মোদী এই বলে উদ্বেগ প্রকাশ করেন যে, নেপালে সাম্প্রতিক ভূমিকম্পের ফলে যে বেদনাদায়ক ক্ষয়ক্ষতি হয়েছে তার সঙ্গে এই রাজনৈতিক ও সামাজিক অস্থিরতা যুক্ত হয়ে সমস্যাকে আরো গুরুতর করে তুলতে পারে | এই সময়ে সংযমের অনুশীলন ও শান্তি ও শৃঙ্খলা পুনরুদ্ধারের জন্য প্রধানমন্ত্রী শ্রী মোদী আহ্বান জানান।হিংসা পরিহার করে সামাজিক সম্প্রীতি বজায় রাখার জন্য নেপালের সরকার, সব ক’টি রাজনৈতিক দল এবং জনগণের প্রতি তিনি আহ্বান জানান। শান্তি প্রক্রিয়া এবং সংবিধানের খসড়া প্রণয়নে নেপাল যে ঐতিহাসিক অগ্রগতি উপস্থাপন করেছে সে বিষয়ে উচ্ছ্বসিত প্রশংসা করেন তিনি। তিনি বারবার এই বার্তা উচ্চারণ করেন যে, নেপালের সব ক’টি রাজনৈতিক দলের মধ্যে অমীমাংসিত বিষয়গুলি আলোচনার মাধ্যমে মিটিয়ে নিতে, প্রয়োজনে জনগণ সহকারে বৃহত্তর আলোচনার মঞ্চের মাধ্যমে, যাতে বিশ্বাস ও আস্থার বাতাবরণ শক্তিশালী হয়ে উঠে এবং তা যেন সমাজের সকল অংশের মধ্যে প্রসারিত হয় এবং যাতে এমন সমাধান সুত্রে উপনীত হওয়া যায় যা এক ঐক্যবদ্ধ, শান্তিপূর্ণ, স্থিতিশীল ও সম্ভাবনাময় উন্নয়নশীল নেপালের সমস্ত নাগরিকের অভিপ্রায়কে প্রতিফলিত করে এবং তাদের আশা-আকাঙক্ষাকে স্থান দেয় | প্রধানমন্ত্রী শ্রী মোদী নেপালের নিরাপত্তার জন্য একটি প্রতিবেশী দেশ হিসেবে ভারতের তরফে যা যা করা দরকার তার সমস্ত কিছু যথাসাধ্য করা হবে বলে আশ্বাস দেন। নেপালের প্রধানমন্ত্রী শ্রী কৈরালাকে আশ্বস্ত করে প্রধানমন্ত্রী শ্রী মোদী বলেন, এক শান্তিপূর্ণ, নিরাপদ, স্থিতিশীল, গণতান্ত্রিক ও সমৃদ্ধ নেপালের উত্থান দেখতে পাওয়াটাই ভারতের একমাত্র আকাঙক্ষা। তিনি বলেন, নেপালের অন্তর্নিহিত শক্তি হচ্ছে তার সমৃদ্ধ সামাজিক বৈচিত্র, অপরিমেয় সম্পদ এবং অসাধারণ মেধা সম্পদ | তিনি বারবার করেই বলেন, সেই লক্ষ্য অর্জনের জন্য নেপালের জনগণের ইচ্ছা ও অগ্রাধিকারের ভিত্তিতে ভারত নেপালকে সমস্ত রকম সহায়তা দিয়ে যাবে |
সংসদ ভবনের বাইরে সাংবাদিকদের উদ্দেশ্যে প্রধানমন্ত্রীর বিবৃতি

সংসদের এই গুরুত্বপূর্ণ অধিবেশনের অন্তিম পর্যায় আজ শুরু হচ্ছে। এই অধিবেশনে মূলত নানা আর্থিক বিষয় অগ্রাধিকার পেয়েছে। এর প্রথম পর্ব অত্যন্ত ফলপ্রসূ ছিল। দলমত নির্বিশেষে সাংসদদের সক্রিয় অংশগ্রহণে এই অধিবেশনে অনেক গুরুত্বপূর্ণ সিদ্ধান্ত নেওয়া সম্ভব হয়েছে। এই সাফল্যের তৃপ্তি সকল সাংসদের চেহারায় পরিস্ফুট হয়ে উঠতে দেখেছি। আমার দৃঢ় বিশ্বাস এবারও তাঁরা তেমনই উৎসাহ ও উদ্দীপনা নিয়ে গণতন্ত্রের সুস্থ ঐতিহ্য ও মুক্ত আলোচনার মাধ্যমে অধিবেশনকে এগিয়ে নিয়ে যাবেন। ধন্যবাদ।
“পরীক্ষা পে চর্চা ২০২০” আয়োজনে ছাত্র ,শিক্ষক-শিক্ষিকা ও অভিভাবকদের সঙ্গে মতবিনিময় করবেন প্রধানমন্ত্রী

প্রধানমন্ত্রী শ্রীনরেন্দ্রমোদী আগামী ২০ জানুয়ারি “পরীক্ষা পে চর্চা ২০২০” অনুষ্ঠানে বিভিন্ন শাখার ছাত্রছাত্রী, শিক্ষক-শিক্ষিকা এবং অভিভাবকদের সঙ্গে মতবিনিময় করবেন। নতুনদিল্লিতে তালকাটোরা স্টেডিয়ামে সকাল ১১টায় প্রধানমন্ত্রীর এই মতবিনিময় কর্মসূচির তৃতীয় সংস্করণটি অনুষ্ঠিত হবে। কিভাবে পরীক্ষার চাপ কমানো যায়, তা নিয়ে নির্বাচিত কিছু ছাত্রছাত্রীর সঙ্গে প্রধানমন্ত্রী কথা বলবেন এবং তাদের নানা প্রশ্নের উত্তর দেবেন। চিন্তামুক্তভাবে পরীক্ষা দেওয়ার বিষয় এবং দীর্ঘমেয়াদে ভালো ফলাফল নিশ্চিত করার লক্ষ্যে প্রধানমন্ত্রীর থেকে মূল্যবান পরামর্শ পাওয়ার এই অনন্য অনুষ্ঠানে যোগ দেওয়ার ব্যাপারে ছাত্রছাত্রী, অভিভাবক্ এবং শিক্ষক-শিক্ষিকারা যথেষ্ট উৎসাহী। স্কুল ও কলেজের ছাত্রছাত্রীদের সঙ্গে প্রধানমন্ত্রীর এই মতবিনিময় কর্মসূচির প্রথম সংস্করণটি অনুষ্ঠিত হয়েছিল নতুনদিল্লিতে ২০১৮’র ১৬ই ফেব্রুয়ারি। দ্বিতীয় সংস্করণটি আয়োজিত হয় গত বছর ২৯শে জানুয়ারি। দুবারই এই অনুষ্ঠানের আয়োজন করা হয় তালকাটোরা স্টেডিয়ামে।
কিরলোসকার ব্রাদার্স লিমিটেডের শতবার্ষিকী উদযাপন অনুষ্ঠানে প্রধানমন্ত্রী

প্রধানমন্ত্রী শ্রী নরেন্দ্র মোদী আজ নতুন দিল্লিতে দেশের অগ্রণী সংস্থা কিরলোসকার ব্রাদার্স লিমিটেডের শতবার্ষিকী উদযাপন অনুষ্ঠানে যোগ দেন। তিনি সংস্থার শতবর্ষ পূরণ উপলক্ষে একটি ডাকটিকিট প্রকাশ করেন। সংস্থার প্রতিষ্ঠাতা প্রয়াত লক্ষ্মণরাও কিরলোসকারের আত্মজীবনীমূলক ‘যান্ত্রিক কি যাত্রা’ গ্রন্থের হিন্দি সংস্করণও তিনি প্রকাশ করেন। কিরলোসকার ব্রাদার্স লিমিটেডের শতবার্ষিকী উপলক্ষে সংস্থার সকলকে অভিনন্দন জানিয়ে প্রধানমন্ত্রী বলেন, নতুন নতুন ক্ষেত্রে ব্যবসা-বাণিজ্য সম্প্রসারণের ঝুঁকি গ্রহণের মানসিকতাই প্রত্যেক ভারতীয় শিল্পপতির পরিচয় বহন করে। ভারতীয় শিল্পপতিরা দেশের সার্বিক উন্নয়নে যেমন ব্যাকুল, তেমনই সাফল্য ও সক্ষমতার পরিচয় দিতেও আগ্রহী। প্রধানমন্ত্রী বলেন, “আজ আমরা যখন এক নতুন বছরে, এক নতুন শতাব্দীতে প্রবেশ করছি, তখন একথা বলতে কোনও দ্বিধা নেই যে, এই দশকটি ভারতীয় শিল্পপতিদের হয়ে উঠতে চলেছে”। প্রধানমন্ত্রী বলেন, দেশের মানুষের প্রকৃত শক্তির পরিচয় তখনই পাওয়া যায়, যখন সরকার দেশ, দেশবাসী ও শিল্পপতিদের জন্য প্রতিবন্ধক না হয়ে উঠে, বরং অংশীদার হয়ে ওঠে। প্রধানমন্ত্রী বলেন, বিগত বছরগুলিতে ‘সংস্কারের অভিপ্রায়, সততা বজায় রেখে কর্মসম্পাদন এবং গতিময়তার সঙ্গে রূপান্তরের লক্ষ্যে এগিয়ে চলার প্রচেষ্টায় গুরুত্ব দেওয়া হয়েছে। ‘আমাদের প্রচেষ্টাই ছিল পেশাদারিত্ব ও নির্দিষ্ট প্রণালী অনুসরণ করে সুপ্রশাসন গড়ে তোলা। বিগত পাঁচ বছরে দেশে এমন এক অনুকূল বাতাবরণ গড়ে উঠেছে, যেখানে সততা ও স্বচ্ছতা বজায় রেখে কাজ করা সম্ভব’। এই মানসিকতাগুলি বড় লক্ষ্য নির্ধারণ ও সময়সীমা মেনে তা পূরণে দেশকে সাহস যুগিয়েছে বলে তিনি অভিমত প্রকাশ করেন। প্রধানমন্ত্রী বলেন, ২০১৮-১৯ অর্থবর্ষে ইউনিফায়েড পেমেন্টস্‌ ইন্টারফেস বা ইউপিআই ব্যবস্থার মাধ্যমে প্রায় ৯ লক্ষ কোটি টাকার লেনদেন হয়েছে। চলতি অর্থবর্ষের ডিসেম্বর পর্যন্ত ইউপিআই ব্যবস্থার মাধ্যমে আর্থিক লেনদেনের পরিমাণ প্রায় ১৫ লক্ষ কোটি টাকা। ‘এই বিপুল পরিমাণ ডিজিটাল লেনদেন থেকেই আপনারা অনুমান করতে পারছেন, দেশ কত দ্রুত ডিজিটাল প্রক্রিয়ার ব্যাপারে সাবলীল হয়ে উঠছে’ বলে মন্তব্য করে প্রধানমন্ত্রী বলেন, গতকালই উজ্জ্বলা প্রকল্পের পাঁচ বছর পূরণ হয়েছে। এই পরিসংখ্যান আমাদের সকলের কাছেই সন্তুষ্টির যে, সারা দেশে ৩৬ কোটিরও বেশি এলইডি বাতি বন্টন করা হয়েছে। মেক ইন ইন্ডিয়া অভিযানকে ভারতীয় শিল্প সংস্থাগুলির কাছে প্রেরণার উৎস হিসাবে উল্লেখ করে প্রধানমন্ত্রী বলেন, ‘ভারতীয় শিল্প সংস্থার প্রতিটি ক্ষেত্র থেকেই আমি সাফল্যের কাহিনী শুনতে চাই’।
জম্মু ও কাশ্মীরে বাস দুর্ঘটনায় জীবনহানির ঘটনায় প্রধানমন্ত্রীর শোক প্রকাশ

জম্মু ও কাশ্মীরে কিষ্টওয়ার জেলায় এক বাস দুর্ঘটনায় জীবনহানির ঘটনায় প্রধানমন্ত্রী শ্রী নরেন্দ্র মোদী শোক প্রকাশ করেছেন। এক বার্তায় তিনি বলেছেন, “জম্মু ও কাশ্মীরের কিষ্টওয়ার জেলায় মর্মান্তিক দুর্ঘটনায় যেসব মানুষ প্রাণ হারিয়েছেন, তাঁদের মৃত্যুতে আমি মর্মাহত। তাঁদের পরিবারের প্রতি আমি সমবেদনা জানাই। দুর্ঘটনায় আহত ব্যক্তিদের দ্রুত আরোগ্য কামনা করি”।
প্রধানমন্ত্রী শ্রী নরেন্দ্র মোদী রাজ্যসভার অবসর নেওয়া ও অবসরপ্রাপ্ত সাংসদদের সম্মানে আয়জিত অনুষ্ঠানে যোগ দিলেন

প্রধানমন্ত্রী শ্রী নরেন্দ্র মোদী মঙ্গলবার রাজ্যসভার অবসর গ্রহণকারী ও অবসরপ্রাপ্ত সাংসদদের সম্মানে আয়োজিত এক অনুষ্ঠানে যোগ দেন। এই উপলক্ষে, এক মন্তব্যে প্রধানমন্ত্রী বলেন যে, এই ধরনের বিপুল অভিজ্ঞতাসম্পন্ন ও সামর্থ্যবিশিষ্ট মানুষজন কখনই ‘অবসর’ নিতে পারেন না। আর, দেশের কল্যাণে তাঁদের সবসময়েই যে যে ক্ষেত্রে আগ্রহ রয়েছে, সেইসব বিষয়ে কাজ করে যাওয়া উচিৎ। এই প্রসঙ্গে তিনি প্রয়াত প্রাক্তন রাষ্ট্রপতি এ পি জে আব্দুল কালাম এবং ব্রিটেনের প্রাক্তন প্রধানমন্ত্রী শ্রী জন মেজরের নাম উল্লেখ করে তাঁদের উদাহরণ দেন।
বৃহত্তর স্বার্থে সাময়িক অসুবিধা সত্ত্বেও পুরনো নোটবিনিময়ে নাগরিকদের সহযোগিতার জন্য সন্তোষ প্রকাশ প্রধানমন্ত্রীর

পুরনো ৫০০ ও১০০০ টাকার নোটে লেনদেন বন্ধ হয়ে যাওয়ায় দেশের নাগরিকরা যেভাবে ধৈর্য ও শৃঙ্খলারসঙ্গে তাঁদের পুরনো নোটগুলির বিনিময়ে সহয়তা করছেন, তাতে সন্তোষ প্রকাশ করেছেনপ্রধানমন্ত্রী শ্রী নরেন্দ্র মোদী। কয়েকটি ট্যুইট বার্তায় তিনি বলেছেন যে, বৃহত্তরস্বার্থে সাময়িক অসুবিধা সত্ত্বেও দেশের নাগরিকরা ধৈর্য ও উৎসাহের সঙ্গে যেভাবেপরিস্থিতি সামাল দিতে সহযোগিতা করে চলেছেন, তাতে তিনি অভিভূত। দেশের সাধারণমানুষকে আশ্বাস দিয়ে শ্রী মোদী বলেছেন, ভারতকে দুর্নীতিমুক্ত করতে এবং উন্নয়নেরসুফল দেশের প্রত্যেক নাগরিকের কাছে পৌঁছে দিতে সরকার তার পথ থেকে বিচ্যুত হবে না। প্রধানমন্ত্রীবলেন, “নাগরিকরা ব্যাঙ্ক কর্তৃপক্ষকে কৃতজ্ঞতা জানিয়ে যেভাবে ধৈর্য ও শৃঙ্খলারসঙ্গে তাঁদের নোট বিনিময়ের কাজে সহযোগিতা করে চলেছেন, তাতে আমি আনন্দিত। জনসাধারণসক্রিয়ভাবে টাকা তোলা এবং নোট বিনিময়ের ব্যাপারে বরিষ্ঠ নাগরিকদের স্বেচ্ছায় ওসক্রিয়ভাবে সাহায্য করছেন জেনে আমি খুশি। অল্প কিছুদিনেরজন্য অসুবিধা ভোগ করতে হবে জেনেও বৃহত্তর স্বার্থে সকলে যেভাবে ধৈর্য ও উৎসাহেরসঙ্গে সহযোগিতা করছেন তা হৃদয়স্পর্শী। আমি আপনাদেরসকলকে এই মর্মে আশ্বাস দিতে চাই যে, ভারতকে দুর্নীতিমুক্ত করতে এবং উন্নয়নের সুফলপ্রত্যেক নাগরিকের কাছে পৌঁছে দিতে সরকার তার প্রচেষ্টায় অবিচল থাকবে”।
এই বিল লিঙ্গ ন্যায়-বিচারের জয় এবং সমাজে লিঙ্গ সমতা আরও বাড়াতে সাহায্য করবে : তিন তালাক বিল পাশ হওয়ার পর বললেন প্রধানমন্ত্রী

সংসদের দুই কক্ষেই মুসলিম মহিলা (বিবাহ অধিকার সুরক্ষা) বিল, ২০১৯ পাশ হওয়ায় প্রধানমন্ত্রী শ্রী নরেন্দ্র মোদী সমস্ত রাজনৈতিক দল এবং বিল সমর্থনকারী সাংসদদের ধন্যবাদ জানিয়েছেন। শ্রী মোদী বলেছেন, বিলটি পাশ হওয়ার ক্ষেত্রে সাংসদদের সমর্থন ভারতের ইতিহাসে চিরস্মরণীয় হয়ে থাকবে। একাধিক ট্যুইটে প্রধানমন্ত্রী বলেছেন, “এক পুরাতন ও মধ্যযুগীয় পরম্পরা শেষ পর্যন্ত ইতিহাসের আস্তাকুড়ে চাপা পড়ল। সংসদ তিন তালাক চিরতরে রদ করল এবং মুসলিম মহিলাদের প্রতি ঐতিহাসিক অন্যায়ের ক্ষেত্রে সুবিচার করা হল। এই বিল লিঙ্গ ন্যায়-বিচারের জয় এবং সমাজে লিঙ্গ সমতা আরও বাড়াতে সাহায্য করবে। ভারত আজ অত্যন্ত আনন্দিত।” ট্যুইটে প্রধানমন্ত্রী আরও বলেছেন, “তিন তালাক পরম্পরার জন্য বিভিন্ন সমস্যার সম্মুখীন হওয়া সত্ত্বেও মুসলিম মহিলাদের অবিস্মরণীয় সাহসিকতাকে অভিনন্দন জানানোর মুহূর্ত আজ। তিন তালাক প্রথা রদ হওয়ার ফলে মহিলাদের ক্ষমতায়ন ঘটবে এবং এই বিল সমাজে তাঁদের প্রাপ্য মর্যাদা সুনিশ্চিত করবে।” uly, 2019
‘প্রগতি’র মঞ্চে বিভিন্ন পরিকাঠামো প্রকল্পের অগ্রগতি পর্যালোচনা করলেন প্রধানমন্ত্রী

বুধবার ‘প্রগতি’র মঞ্চে উত্তর-পূর্ব ভারতের রাজ্যগুলিতে বন্যা এবং অন্যান্য প্রাকৃতিক বিপর্যয়ের ফলে উদ্ভূত পরিস্থিতি পর্যালোচনা করেন প্রধানমন্ত্রী শ্রী নরেন্দ্রমোদী। প্রযুক্তিচালিত ‘প্রগতি’র মঞ্চে এটি ছিল প্রধানমন্ত্রীর ২০তম পর্যালোচনা বৈঠক। এরপর, পণ্যও পরিষেবা কর অর্থাৎ, জিএসটি-র আওতায় সকল ব্যবসায়িক ও বাণিজ্যিক সংস্থাগুলিরনথিভুক্তির বিষয়টি দ্রুত সেরে ফেলার তিনি নির্দেশ দেন বিভিন্ন রাজ্যের মুখ্যসচিবদের। পূর্ত দপ্তরসংশ্লিষ্ট বিভিন্ন ক্ষোভ ও অভিযোগ খতিয়ে দেখে সেগুলির নিরসনে গৃহীত ব্যবস্থারঅগ্রগতি ও বর্তমান পরিস্থিতি সম্পর্কেও খোঁজখবর নেন প্রধানমন্ত্রী। কেন্দ্রীয়নগরোন্নয়ন মন্ত্রককে তিনি নির্দেশ দেন বিশেষ সংবেদনশীলতার সঙ্গে বিষয়টি দেখভালেরজন্য। বৈদ্যুতিন পদ্ধতি-চালিত সরকারি বিপণন ব্যবস্থা বা মঞ্চ ব্যবহারে ব্যবসায়ীরাযাতে উৎসাহিত হন তা নিশ্চিত করার তিনি পরামর্শ দেন কেন্দ্রীয় পূর্ত দপ্তরকে। রেল, সড়কএবং পেট্রোপণ্য ক্ষেত্রে গুরুত্বপূর্ণ অথচ বহুদিন ধরে ঝুলে রয়েছে এই ধরনেরপরিকাঠামো প্রকল্পগুলির অগ্রগতিও এদিন ‘প্রগতি’র মঞ্চে খতিয়ে দেখেন প্রধানমন্ত্রী।এই ধরনের প্রকল্পগুলি বর্তমানে রূপায়িত হচ্ছে মহারাষ্ট্র, কর্ণাটক, অন্ধ্রপ্রদেশ,তামিলনাড়ু, পশ্চিমবঙ্গ, ওড়িশা, উত্তরপ্রদেশ, উত্তরাখণ্ড, হিমাচল প্রদেশ এবংঅরুণাচল প্রদেশের মতো রাজ্যগুলিতে। যে প্রকল্পগুলি এদিন প্রধানমন্ত্রীরপর্যালচনাসূচির অন্তর্ভুক্ত ছিল তার মধ্যে রয়েছে – চেন্নাই বিচ-কোরুক্কুপেত তৃতীয়লাইন, চেন্নাই বিচ-আত্তিপাত্তু চতুর্থ লাইন, হাওড়া-আমতা-চাঁপাডাঙ্গা নতুন ব্রডগেজরেলপথ, বারাণসী বাইপাসকে চার-লেনের রাস্তায় রূপান্তর, ৫৮ নম্বর জাতীয় মহাসড়কেরমজফ্‌ফরনগর-হরিদ্বার অংশটিকে চার-লেনের সড়কে রূপান্তর ইত্যাদি। বেশ কয়েকটিপরিকাঠামো প্রকল্পের রূপায়ণ দীর্ঘদিন ধরে ঝুলে থাকায় প্রধানমন্ত্রী সংশ্লিষ্টরাজ্যের মুখ্য সচিবদের নির্দেশ দেন অযথা বিলম্ব পরিহার করে দ্রুত পদক্ষেপ গ্রহণেরজন্য। তিনি স্মরণ করিয়ে দেন যে প্রকল্পের রূপায়ণ বিলম্বিত হলে সার্বিকভাবে ব্যয়েরমাত্রাও বৃদ্ধি পাওয়ার আশঙ্কা থাকে। এই ধরনের পরিকাঠামো প্রকল্পগুলির কাজ দ্রুতসম্পূর্ণ করার ওপরওবিশেষ জোর দেন প্রধানমন্ত্রী। প্রধানমন্ত্রীআবাস যোজনার (শহরাঞ্চল) পর্যালোচনাও ছিল এদিন প্রধানমন্ত্রীর ‘প্রগতি’র বৈঠকেরঅন্যতম আলোচ্য বিষয়০। সংশ্লিষ্ট বিভিন্ন দপ্তরকে শ্রী মোদী নির্দেশ দেন যত দ্রুতসম্ভব এই কাজে নতুন নির্মাণ প্রযুক্তি ব্যবহারের জন্য। /
কেন্দ্রীয় মন্ত্রিসভা ভারত ও বেলারুশের মধ্যে দেওয়ানি ও বাণিজ্যিক বিষয়ে পারস্পরিক আইনি সহায়তা সংক্রান্ত একটি চুক্তি অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভারত ও বেলারুশের মধ্যে দেওয়ানি ও বাণিজ্যিক বিষয়ে পারস্পরিক আইনি সহায়তা সংক্রান্ত একটি চুক্তি অনুমোদিত হয়েছে। এই চুক্তি কার্যকর হওয়ার পর দু’দেশের মধ্যে দেওয়ানি এবং বাণিজ্যিক বিরোধের ক্ষেত্রে পারস্পরিক আইনি সহায়তা প্রদানের ব্যবস্থা গড়ে উঠবে।
আসামে দুটি প্রকল্প জাতির উদ্দেশে উৎসর্গ করলেন প্রধানমন্ত্রী শ্রী নরেন্দ্র মোদী

আজ আসামের ডিব্রুগড়ে দুটি প্রকল্প জাতির উদ্দেশে উৎসর্গ করলেন প্রধানমন্ত্রী শ্রী নরেন্দ্র মোদী। প্রকল্প দুটি হল – ব্রহ্মপুত্র ক্র্যাকার অ্যান্ড পলিমার লিমিটেড এবং নুমালিগড় রিফাইনারিজ লিমিটেড। এই উপলক্ষে প্রদত্ত ভাষণে প্রধানমন্ত্রী বলেন, দুটি প্রকল্পই বিশেষ দুটি কারণে জাতির পক্ষে খুবই গুরুত্বপূর্ণ। প্রথমত, এই প্রকল্প দুটিতে প্রাকৃতিক কাঁচামাল ব্যবহারের মাধ্যমে মূল্য সংযোজিত হবে এবং দ্বিতীয়ত, আসামের যুব ও তরুণ সমাজের কর্মসংস্থানের সুযোগ সম্প্রসারিত হবে। প্রকল্প দুটি জাতির উদ্দেশে উৎসর্গ করার ফলে আসাম সহ সারা দেশে খুশি ও আনন্দের মেজাজ তিনি লক্ষ্য করছেন বলে প্রধানমন্ত্রী উল্লেখ করেন। নির্দিষ্ট সময়কালের মধ্যেই প্রকল্প দুটির কাজ সম্পূর্ণ হওয়ায় প্রধানমন্ত্রী বলেন, এরফলে যেমন ব্যয়বাহুল্য কমানো গেছে, অন্যদিকে তেমনই কর্মসংস্থানের সুযোগ সৃষ্টির বিষয়টিও ত্বরান্বিত হবে। তিনি বলেন, যুবসমাজের কর্মসংস্থানের লক্ষ্যে দেশে দ্রুত শিল্পোন্নয়ন একান্তভাবে জরুরি। এই প্রসঙ্গে প্রধানমন্ত্রী তাঁর ‘প্রগতি’ উদ্যোগের কথা তুলে ধরে বলেন, এই পদক্ষেপ গ্রহণের ফলে থেমে থাকা প্রকল্পগুলিতে আবার গতি সঞ্চার হয়েছে। প্রধানমন্ত্রী বলেন, দেশের সার্বিক উন্নয়নের স্বার্থে পূর্ব ভারতের বিকাশ ও উন্নয়ন খুবই জরুরি। পরিকাঠামো ও যোগাযোগের ওপর বিশেষ গুরুত্ব আরোপ করে কেন্দ্রীয় সরকার উত্তর-পূর্বাঞ্চলের উন্নয়নে বিশেষভাবে যত্নবান হয়েছে বলে প্রধানমন্ত্রী উল্লেখ করেন। শ্রী নরেন্দ্র মোদী বলেন, ‘মুদ্রা’ ও ‘স্টার্ট আপ’ সহ কেন্দ্রীয় সরকারের বিভিন্ন প্রকল্প যুবসমাজের কাছে কর্মসংস্থানের নতুন সুযোগ এনে দেবে। শুধুমাত্র বড় বড় শহরগুলিতেই নয়, ছোট ছোট শহরেও কর্মসংস্থানের সুযোগ গড়ে তুলতে হবে। তিনি বলেন, সহযোগিতামূলক যুক্তরাষ্ট্রীয়বাদের নীতিতে কেন্দ্রীয় সরকার বিশ্বাসী। তাই, উন্নয়নের লক্ষ্যে একযোগে কাজ করে যেতে হবে কেন্দ্র ও রাজ্য সরকারগুলিকে।
প্রধানমন্ত্রী আগামীকাল (১৪ জুন) ছত্তিশগড় সফর করবেন

প্রধানমন্ত্রী শ্রী নরেন্দ্র মোদী আগামীকাল বৃহস্পতিবার (১৪ জুন) ছত্তিশগড় সফরে যাচ্ছেন। ভিলাইইস্পাত কারখানার আধুনিকীকরণ ও সম্প্রসারণের পর সেটি তিনি জাতির উদ্দেশে উৎসর্গ করবেন। এই ইস্পাত কারখানার আধুনিকীকরণ প্রক্রিয়ার মধ্যে রয়েছে – উৎপাদনশীলতা বৃদ্ধি, পণ্যের গুণমান, কম খরচে পণ্য উৎপাদন, বিদ্যুৎ বা শক্তি সাশ্রয় ও পরিবেশগত সুরক্ষার স্বার্থে একাধিক আধুনিক প্রযুক্তির ব্যবহার ইত্যাদি। ঐ একই অনুষ্ঠানে প্রধানমন্ত্রী শ্রী মোদী আইআইটি ভিলাই-এর স্থায়ী ক্যাম্পাসের ভিত্তিপ্রস্তর স্থাপন করবেন। এর পাশাপাশি, তিনি ভারতনেট-এর দ্বিতীয় পর্যায়ের কাজ শুরু উপলক্ষে একটি ফলকের আবরণ উন্মোচন করবেন। ভূগর্ভস্থ অপটিক্যাল ফাইবার নেটওয়ার্কের মাধ্যমে গ্রাম পঞ্চায়েতগুলির মধ্যে সংযোগ গড়ে তুলতে ভারতনেট প্রকল্প চালু হয়েছে। প্রধানমন্ত্রী ছত্তিশগড় সফরকালে জগদলপুর ও রাইপুরের মধ্যে বিমান পরিষেবার সূচনা করবেন। এছাড়াও তিনি বিভিন্ন সরকারি প্রকল্পের সুবিধাভোগীদের ল্যাপটপ, শংসাপত্র, চেক প্রভৃতি বিতরণ করবেন। এই উপলক্ষে তিনি এক জনসমাবেশেও ভাষণ দেবেন। ভিলাই-এ পৌঁছনোর আগে প্রধানমন্ত্রী নয়া রাইপুর স্মার্টসিটি সফর করবেন। সেখানে তিনি এই স্মার্ট শহরের ইন্টিগ্রেটেড কমান্ড ও কন্ট্রোল সেন্টারের উদ্বোধন করবেন। …